Simon Kovar

Simon Kovarski eli Kovar (22. toukokuuta 1890 Vilna – 17. tammikuuta 1970 Encino, Kalifornia) oli liettualaissyntyinen fagotisti ja pedagogi. Hän opiskeli Pietarin konservatoriossa viulunsoittoa Leopold Auerin johdolla, mutta vaihtoi Aleksandr Glazunovin ehdotuksesta soittimensa fagottiin. Kovar emigroitui Yhdysvaltoihin vuonna 1922 ja toimi siellä New Yorkin filharmonikkojen fagotistina vuoteen 1949. Tämän jälkeen hän omistautui opetustyölleen. Hän vetäytyi vuonna 1957 eläkkeelle ja muutti perheineen Kalifornian Encinoon, jossa hän asui loppuikänsä. Hänen kuolemansa johtui emfyseemasta.

Kovar julkaisi vuonna 1951 harjoituskirjan 24 Daily Studies.

Lähteet 

Liettualaiset muusikot
Yhdysvaltalaiset fagotistit
Vuonna 1890 syntyneet
Vuonna 1970 kuolleet